stanford-oval/wikipedia huggingface dataset:
Melaharakat

| Melaharakat |
| --- | --- |
 Burmanmelaharakka (Crypsirina cucullata)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Melaharakat Crypsirina  Vieillot, 1816
Katso myös
   Melaharakat Wikispeciesissä   Melaharakat Commonsissa 
Infobox OKNimi-testi OK: 
Melaharakat (Crypsirina) ovat varisten heimoon kuuluva kaakkoisaasialainen varpuslintusuku. Sukuun kuuluu kaksi lajia:
Burmanmelaharakka (Crypsirina cucullata)
Mustamelaharakka (Crypsirina temia)
Mike Legg

| Mike Legg> Henkilötiedot |
| --- | --- |
Syntynyt: 25. toukokuuta 1975 London, Ontario, Kanada
Kansalaisuus:   Kanada
Jääkiekkoilija
Maila:  oikea
Pituus:  183 cm
Paino:  88 kg
Pelaajaura
Pääsarjaura:  1997–2003
Aik. seurat:  Augusta Lynx   Columbia Inferno   Idaho Steelheads   Utah Grizzlies   Lubbock Cotton Kings   Fort Wayne Komets   San Antonio Iguanas   Columbus Chill   KalPa   HIFK
NHL-varaus:  273 varaus, 1993 New Jersey Devils
Mike Legg (s. 25. toukokuuta 1975) on kanadalainen jääkiekkoilija. Legg pelasi vuosina 1997–1998 Suomen SM-liigassa edustaen HIFK:ta ja KalPaa. Legg tunnetaan myös vuonna 1996 tekemästään ilmaveivistä.
Aiheesta muualla

Mike Legg The Internet Hockey Databasessa (englanniksi)
Gustaf Bengtsson

Gustaf Adolf Tiburtius Bengtsson (29. maaliskuuta 1886 Vadstena – 5. lokakuuta 1965 Linköping) oli ruotsalainen säveltäjä, kapellimestari, urkuri ja musiikkipedagogi.
Elämä ja ura > Varhaiset vaiheet ja opinnot

Bengtssonin isä oli urkuri, musiikinopettaja Johan Fredrik Bengtsson, joka oli Johan Lindegrenin opiskelutoveri ja kaukainen sukulainen. Äiti oli Selma Cassel, ja Gustaf oli pariskunnan toiseksi nuorin lapsi. Hän sai 6-vuotiaasta saakka opetusta pianon-, urkujen- ja viulunsoitossa. Perhe perusti oman jousikvartettinsa, joka soitti kaikki Joseph Haydnin kvartetot, lukuisia sovituksia sekä teoksia Wolfgang Amadeus Mozartilta, Franz Schubertilta ja Felix Mendelssohnilta. 12-vuotiaasta saakka Bengtsson teki sijaisuuksia isänsä puolesta urkurina. Vuonna 1904 hän saapui Tukholmaan Kuninkaallisessa musiikkikonservatoriossa suoritettavia opintoja varten. Hän valmistui vuonna 1906 urkujensoitossa, sai vuonna 1909 kanttorin pätevyyden ja valmistui vielä musiikkipedagogisella pätevyydellä vuonna 1916. Tukholmassa ollessaan Bengtsson opiskeli myös Johan Lindegrenin johdolla. Lindegren opetti hänelle ilmaiseksi kontrapunktia ja sävellystä, kunnes kuoli vuonna 1908.
Bengtsson pääsi Konsertföreningenin (myöhemmin Tukholman kuninkaallinen filharmoninen orkesteri) toiseksi viulistiksi Tor Aulinin johtaessa sitä. Vuosina 1906–1908 hän soitti toista viulua Kungliga Hovkapelletissa muiden muassa Conrad Nordqvistin ja Armas Järnefeltin toimiessa kapellimestareina. Vuosina 1907–1908 Bengtsson sävelsi ensimmäisen sinfoniansa. Kahdeksan vuotta myöhemmin Ivar Hellmanin johtama Norrköpingin sinfoniaorkesteri (Bengtsson itse alttoviulistina) kantaesitti teoksen Vadstena folkhögskolan auditoriossa. pian orkesteri esitti teoksen myös Motalassa ja Norrköpingissä. Ensimmäisen sinfonian valmistumisen ja kantaesityksen välillä Bengtsson ehtikin laatia myös toisen sinfonian (1909–1912). Saamansa stipendin turvin hän pääsi samoihin aikoihin jatkamaan opintojaan Berliiniin sävellyksessä ja orkestraatiossa Paul Juonin johdolla. Maaliskuussa 1910 Bengtsson jatkoi matkaansa Pariisiin, josta hän suuntasi Leipzigiin toivomuksenaan saada oppitunteja Max Regeriltä. Reger oli kuitenkin pitkällä konserttikiertueella. Hänen sijaansa Bengtsson sai yhteyden Hugo Riemanniin, joka ei kuitenkaan juuri innoittanut häntä.
Elämä ja ura > Työ Motalassa ja Karlstadissa

Ruotsiin palattuaan Bengtsson työskenteli urkurina ja kuoronjohtajana Motalassa (1910–1922). Siellä hän perusti Motalan laulukvartetin. Hän työskenteli kaikkiaan kolme vuosikymmentä Östergötlands sångarförbundin ensimmäisenä kuoronjohtajana, vaikka samanaikaisesti työskenteli myös Karlstadissa. Bengtsson debytoi kapellimestarina vuonna 1912. Häntä pidetään yhtenä Ruotsin säveltäjäliiton (Föreningen svenska tonsättare) perustajista. Vuonna 1916 hän liittyi Linköpingissä vapaamuurariloosiin. Syksystä 1921 lähtien Bengtsson oli Karlstadin opettajien koulutuslaitoksen musiikinopettaja. Hänestä tuli myös Karlstads orkesterföreningin konserttimestari ja avustava kapellimestari. Tässä asemassa hän työskenteli vuoteen 1942 saakka.
Vuonna 1922 Bengtsson meni naimisiin Elsa Sylvan kanssa. Pariskunnalle syntyi kolme lasta. Urkujensoitto alkoi sävellyksen ohella nousta samoihin aikoihin Bengtssonille tärkeäksi prioriteetiksi. Hän laati koraalikirjan koulu- ja kotikäyttöä varten. Vuonna 1924 Karlstadin opettajien koulutuslaitoksen uusi rakennus vihittiin käyttöön, jolloin esitettiin Bengtssonin tapahtumaa varten säveltämä juhlakantaatti, jonka sanat olivat piispa J. A. Eklundin käsialaa. Eklundin tekstiä Bengtsson käytti myös kantaatissaan Lützen, joka oli sävelletty Lützenin taistelun 300-vuotismuistolle. Karlstadin perustamisen 350-vuotisjuhlia varten 1934 Bengtsson sävelsi jälleen uuden kantaatin. Kuningas Kustaa V osallistui juhlallisuuksiin ja antoi Bengtssonille pian Vasa-ritarikunnan ritarinarvon. Kun Karlstadin teatteri avattiin uudelleen 1937 laajan kunnostuksen jälkeen, Nils Grevilliuksen johtama Kungliga Hovkapellet saapui Tukholmasta pitämään konsertin yhdessä Ruotsin eturivin oopperalaulajien kanssa. Konsertti alkoi Bengtssonin teoksen Festpolonäs no. 1 kantaesityksellä. Samaa teosta esitettiin usein 1940-luvulla. Bengtsson sävelsi Karlstadin-vuosinaan myös musiikin Biskop Thomas frihetsvisaan ja jousikvarteton G-duurissa. Jälkimmäinen oli hänen ensimmäinen merkittävä teoksensa, joka esitettiin radiossa (1931). Karlstadissa ollessaan Bengtsson myös johti kaikkien tuotantoonsa kuuluvien kolmen sinfonian esitykset.
Elämä ja ura > Työ Linköpingissä

Bengtsson lähti Karlstadista vuonna 1942. Opettajain koulutuslaitokseen tulevien opiskelijoiden määrä oli huomattavasti pienentynyt. Lisäksi tuona vuonna kuoli Bengtssonin keskimmäinen lapsi, 15-vuotias poika. Bengtsson palkattiin opettajaksi opettajain koulutuslaitokseen Linköpingissä. Hän oli tässä työssä, kunnes jäi vuonna 1949 eläkkeelle 63 vuoden iässä. Vuosina 1943–1949 Bengtsson toimi myös Linköpings orkesterföreningin kapellimestarina ja ohjelmajohtajana. Hän kuitenkin jatkoi toimintaansa vielä vuosina 1949–1956 Linköpingiin perustetun kunnallisen musiikkikoulun ensimmäisenä rehtorina.
Bengtsson haudattiin Nässjan hautausmaalle. Hänen tuotantoonsa kuuluu kolmen sinfonian ja kantaattien ohella muun muassa sävelruno Vildmark, orkesterisarja I Vadstena kloster, konserttoja, kamarimusiikkia, urkusävellyksiä ja lauluja.
Aiheesta muualla

IMSLP: nuotteja
Global Clinic

Global Clinicit eli paperittomien klinikat ovat verkosto suomalaisia vapaaehtoisten järjestämiä terveysasemia, jotka tarjoavat hoitoa Suomessa ilman oleskelulupaa oleville eli paperittomille ihmisille sekä ilman sairausvakuutusta oleville. Palvelut on ensisijaisesti tarkoitettu niille, jotka eivät ole oikeutettuja Suomen julkiseen terveydenhoitoon. Asemat tarjoavat apua ilmaiseksi, nimettömästi ja luottamuksellisesti, eivätkä ilmoita asiakasta poliisille.
Toimipaikat

Paperittomien asemat toimivat Helsingissä (huhtikuusta 2011 lähtien), Joensuussa (toukok. 2014), Lahdessa (maalisk. 2017), Oulussa (kesästä 2012), Tampereella (tammik. 2016) ja Turussa (huhtik. 2013). Niiden sijainti ei ole julkista tietoa.
Palvelut

Klinikoilla työskentelee vapaaehtoisia lääkäreitä, sairaanhoitajia, kätilöitä, hammaslääkäreitä ja tulkkeja. Helsingin klinikka on ainoa, jossa on mahdollista saada psykologin apua, oikeudellista neuvontaa Paperittomat-hankkeen juristilta sekä käydä HIV-tukikeskuksen HIV-pikatestauksessa. Psykologi tarjoaa apua esimerkiksi mielialaoireiden, stressin, univaikeuksien, ahdistuneisuuden tai ihmissuhteita koskevien huolien vuoksi.
Helsingissä, Espoossa, Turussa ja Vantaalla raskaana olevat paperittomat naiset ja kaikki alle 18-vuotiaat paperittomat ovat oikeutettuja laajoihin julkisen terveydenhuollon palveluihin, kuten neuvolapalveluihin. Paperittomien klinikka pyrkii järjestämään muualla asuville raskauden seurantaa.
Klinikalla ei juuri ole mahdollisuutta suorittaa tutkimuksia. Muun muassa laboratorioseurantaa tai röntgentutkimuksia vaativia sairauksia ei pystytä tutkimaan.
Palvelut > Kiireellinen hoito

Hoitomahdollisuudet klinikoilla ovat hyvin rajalliset ja potilaat ohjataan kiireellisissä tapauksissa julkiseen päivystykseen. Terveydenhuoltolain mukaan kaikki Suomessa oleskelevat ovat oikeutettuja kiireelliseen hoitoon. Sitä ei kuitenkaan korvata, kuten paperillisille ihmisille.
Potilasturvallisuus

Paperittomien terveyspalvelujen käyttö ei vaaranna potilaiden oleskelua Suomessa. Poliisi hyväksyy paperittomien klinikan toiminnan, eikä aseta sille esteitä. Poliisi on tarjonnut myös apuaan klinikan vapaaehtoisten kouluttamiseen sekä kertomaan tietoa, joka on tarpeen turvallisuussyistä.
Rahoitus

Klinikat toimivat lahjoitusvaroilla, jotka tulevat pääasiassa erilaisilta yhdistyksiltä. Suomalaiset lääkeyritykset eivät ole pyynnöstä huolimatta lähteneet auttamaan klinikoita, mutta ainakin yksi apteekki on lahjoittanut perustarpeita.
Historia

Suomen perustuslaki (19 §) takaa välttämättömän toimeentulon ja huolenpidon kaikille riippumatta kansalaisuudesta tai siitä, ovatko henkilöt maassa laillisesti vai eivät. Perustuslaki ei kuitenkaan toteudu alempiarvoisissa, konkreettisemmissa laeissa.
Ensimmäinen paperittomien klinikka perustettiin Helsinkiin huhtikuussa 2011.
Oulun klinikka aloitti kesällä 2012, jolloin palveluja tarjosi neljä lääkäriä, kaksi hoitajaa ja lakihenkilö. Lääkärit ottivat potilaita vastaan joka toinen viikko ja sairaanhoitajat antoivat neuvontaa kerran viikossa. Oulun seudulla arveltiin olevan paperittomia karkeasti arvioiden muutama kymmenen. Oulussa klinikalla oli näkyviä vastustajia, myös paikallispoliitikkoja. Jotkut levittivät julisteita, joissa on varoitettu klinikasta ja kerrottu sen osoite. Oulun diakonissalaitoksen diakoniajohtaja Hannu Rahikaisen mukaan uhkaavien julisteiden levittäjä oli  uusnatsijärjestö Suomen vastarintaliike. Hän arveli, että yhtenä syynä asiakkaiden vähyyteen saattoi olla pelko. Klinikalla ei käynyt asiakkaita, joten vastaanottopäivystys muutettiin lokakuussa 2012 puhelinpäivystykseksi. Maaliskuussa 2014 Oulun klinikalla oli käynyt vain yksi asiakas.
Toukokuussa 2013 Helsingissä kävi asiakkaita viikoittain 5–15. Suurin osa asiakkaista oli kerjuulla olevia Bulgarian ja Romanian romaneja. Pääkaupunkiseudulla asui keväällä 2013 kaiken kaikkiaan noin 400 kerjäävää ihmistä. Kaksi lääkäriä otti potilaita vastaan kerran viikossa tiistaisin. Muina aikoina lääkärit antoivat terveysneuvontaa päivystysnumerossa.
Keväällä 2015 Stubbin hallitus esitti uutta lakia, jonka mukaan terveyspalvelut laajennettaisiin koskemaan Suomessa ilman oleskelulupaa olevia. 9. maaliskuuta 2015 lakiehdotus jätettiin pöydälle sosiaalidemokraattien kansanedustaja Kari Rajamäen ehdotuksesta. Keskustelun pohjana käytetty THL:n raportti arvioi paperittomien määräksi tuolloin 1 000–2 000 ihmistä. Lausuntoja antaneet lääkärit perustelivat terveydenhoidon kieltämistä sillä, että Suomeen hakeutuisi hoidon perässä enemmän ihmisiä laittomasti etenkin Pietarista; tartuntatautien (HIV:n ja tuberkuloosin) leviämisellä, mikä tulisi kalliiksi; terveydenhoitojärjestelmän kustannusten kasvamisella; epäoikeudenmukaisuudella, koska samanaikaisesti leikattiin palveluja järjestelmään jo kuuluvilta ihmisiltä; ja sillä, että enemmistö Euroopan maista noudatti olemassaolevaa linjaa, jossa ihmiset saavat vain kiireellistä hoitoa ilman papereita.
Syyskuussa 2016 Joensuussa toimi 20–30 vapaaehtoista. Apua oli kahden toimintavuoden aikana saanut 20 henkeä. Lahteen maaliskuussa 2017 perustetulla klinikalla kävi ensimmäisen parin viikon aikana kaksi potilasta.
Nykytilanne ja tulevaisuus

Vuoden 2023 alussa voimaan tuli laki, joka takaa paperittomille kaikkialla Suomessa välttämättömän hoidon. Alaikäisille taataan lain mukaan täysi hoito. Jo ennen lakimuutosta paperittomat olivat saaneet jo aikaisemmin välttämätöntä hoitoa esimerkiksi Helsingissä. Orpon hallitus on valmistellut lakiesitystä, joka poistaisi Marinin hallituksen aikana voimaantulleen velvoitteen tarjota välttämätöntä terveydenhuoltoa paperittomille.
Yhteistyökumppanit

Global Clinic -verkoston yhteistyökumppaneina ovat mm. Helsingin Diakonissalaitoksen päiväkeskus Hirundo, HIV-tukikeskus, International Evangelical Church, Lääkärin sosiaalinen vastuu ry, Pakolaisneuvonta ry, Pohjois-Karjalan sosiaaliturvayhdistys ry, Pro-tukipiste, Psykologien sosiaalinen vastuu ry, Oikeudet ilman rajoja ry, Oulun Diakonissalaitos, Tampereen seurakuntien diakonia- ja yhteiskuntavastuun yksikkö sekä Turun ja Kaarinan seurakuntayhtymän Diakoniakeskus.
Mike Liambas

| Mike Liambas |
| --- | --- |

Henkilötiedot
Syntynyt: 16. helmikuuta 1989 (ikä 35) Woodbridge, Ontario, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  178 cm
Paino:  92 kg
Seura
Seura:  Anaheim Ducks / San Diego Gulls
Sarja:  NHL / AHL
Pelinumero:  32
Pelaajaura
Pääsarjaura:  2009–
Aik. seurat:  Cincinnati Cyclones (ECHL)   Orlando Solar Bears (ECHL)   Milwaukee Admirals (AHL)   Rockford IceHogs (AHL)   Nashville Predators (NHL)
Michael Liambas (s. 16. helmikuuta 1989 Woodbridge, Ontario, Kanada) on kanadalainen jääkiekkoilija, joka edustaa Anaheim Ducksin organisaatiota. Häntä ei ole varattu NHL:ään.
Ura

Liambas pelasi vuosina 2006–2010 OHL-joukkue Erie Ottersissa. Kahdella ensimmäisellä kaudella hän pelasi yhteensä 115 ottelua ja otti molemmilla kausilla 169 rangaistusminuuttia. Kolmannella kaudellaan Liambas pelasi viisi ottelua ennen loukkaantumistaan, jonka seurauksena hän oli lopun runkosarjan sivussa. Myös hänen viimeinen juniorikautensa jäi vajaaksi, kun hän sai marraskuun alussa 2009 loppukauden mittaisen pelikiellon taklattuaan Ben Fanellia.
Kaudella 2010–2011 Liambas debytoi aikuisten tasolla ECHL-joukkue Cincinnati Cyclonesissa, johon siirtyi kesken kauden Brittiläisen Kolumbian yliopistosta. Ensimmäisellä kokonaisella ECHL-kaudellaan, 2011–2012 Liambas pelasi 39 ottelua saaden tilastoihinsa yhdeksän syöttöpistettä. Kaudella 2012–2013 Liambas pelasi Cyclonesissa vain yhden ottelun, jonka jälkeen hänet kaupattiin Orlando Solar Bearsiin. 32 ottelussa hän teki tehot 2+7=9 ja keräsi 151 rangaistusminuuttia. Helmikuussa Liambas siirtyi koeaikasopimuksella AHL:ssä pelaavaan Milwaukee Admiralsiin. 27 runkosarjaottelussa hän teki yhden maalin.
Liambas ja Admirals solmivat yksivuotisen, kauden 2013–2014 kattavan sopimuksen. Liambas pelasi 60 ottelua tehoilla 3+5=8. Hänelle kertyi 267 rangaistusminuuttia, mikä oli toiseksi eniten liigassa. Liambas jatkoi Milwaukeessa vielä kauden 2014–2015, jonka jälkeen teki vuoden mittaisen sopimuksen NHL-seura Chicago Blackhawksin kanssa. Hän edusti kauden Blackhawksin AHL-farmiseura Rockford IceHogsia, jossa pelasi 44 runkosarja- ja kolme pudotuspeliottelua.
Kaudeksi 2016–2017 Liambas palasi Milwaukeeseen tehtyään sopimuksen Admiralsin yhteistyöseura Nashville Predatorsin kanssa. Liambas toimi Admiralsin varakapteenina pelaten 72 ottelua tehoin 3+8=11. Hän oli 149 jäähyminuutilla AHL:n eniten rangaistu pelaaja. Kauden aikana hän pääsi myös tekemään NHL-debyyttinsä Predatorsin paidassa ottelussa New Jersey Devilsiä vastaan. Liambas sai peliaikaa 4.42 minuuttia.
2. heinäkuuta 2017 Liambas teki Anaheim Ducksin kanssa yksivuotisen sopimuksen.
Matti Kontio

Matti Heikki Kontio (27. huhtikuuta 1948 Helsinki – 9. syyskuuta 2017 Inkoo) oli suomalainen kanteleensoittaja, säveltäjä, sanoittaja ja sovittaja, joka muistetaan muun muassa lastenlauluista Pieni ankanpoikanen, Saku sammakko ja Lähdetään Korkeasaareen. Hän oli Martti Pokelan oppilas. Hänen vaimonsa oli musiikin tohtori Sinikka Kontio, omaa sukua Järvinen.
Kontiolle myönnettiin taiteilijaeläke vuonna 2014.
Levytyksiä

Matti ja Sinikka Kontiolla oli yhtye Kantele-Duo. Kantele-Duo esiintyy levyllä Kantelekirkko (1996). Levyn nimi viittaa kantelekirkkoon, evankelis-luterilaisen kirkon jumalanpalvelukseen, jossa musiikkiosuudet soitetaan kanteleella. Levy on äänitetty Ylivieskassa.
Aiheesta muualla

Matti Kontion sävellystuotanto Suomen äänitearkistossa (1901–1999)
Matti Kontion sanoitustuotanto Suomen äänitearkistossa (1901–1999)
Matti Kontion sovitustuotanto Suomen äänitearkistossa (1901–1999)
Fimic
Grand Morbid Funeral

| Grand Morbid Funeral Bloodbath |
| --- | --- | --- |

Studioalbumin tiedot
 Julkaistu: 17. marraskuuta 2014
 Tyylilaji: death metal
 Kesto: 46.31
 Levy-yhtiö: Peaceville
Listasijoitukset
  Suomen virallinen lista: 31.
Bloodbathin muut julkaisut
| The Fathomless Mastery 2008 | Grand Morbid Funeral 2014 | The Arrow of Satan Is Drawn 2018 |
Grand Morbid Funeral on ruotsalaisen death metal -yhtye Bloodbathin neljäs studioalbumi. Se julkaistiin 17. marraskuuta 2014. Albumi on ensimmäinen, jolla laulaa Paradise Lost  yhtyeestä tuttu Nick Holmes.
Kappaleesta "Church of Vastitas" kuvattiin musiikkivideo. Albumi ylsi Suomen virallisen listan sijalle 31.
Kappaleet

Let the Stillborn Come to Me – 04.37  (säv & san: Renkse)
Total Death Exhumed – 03.51  (säv & san: Nyström)
Anne – 03.43  (säv & san: Eriksson)
Church of Vastitas – 03.37  (säv & san: Renkse)
Famine of God's Word – 04.56  (säv & san: Eriksson)
Mental Abortion – 03.47  (säv & san: Renkse)
Beyond Cremation – 04.41  (säv: Nyström, san: Holmes)
His Infernal Necropsy – 03.35  (säv & san: Renkse)
Unite in Pain – 03.52  (säv: Nyström, san: Holmes)
My Torturer – 04.17  (säv & san: Eriksson)
Grand Morbid Funeral – 05.35  (säv & san: Nyström)
Kokoonpano

Old Nick – laulu
Blakkheim – kitarat, taustalaulu
Sodomizer – kitarat
Lord Seth – basso
Axe – rummut
Kokoonpano > Vierailevat muusikot

Eric Cutler – kitara
Chris Reifert – laulu
Kokoonpano > Tuotanto

David Castillo – miksaaja
Arviot

Angry Metal Guy:
Blabbermouth:
Kaaoszine.fi:
Metalliluola: 9-/10
Aiheesta muualla

Grand Morbid Funeral Discogsissa. (englanniksi)
Albumi Grand Morbid Funeral Encyclopaedia Metallum -sivustolla (englanniksi)
Mike Bibby

| Mike Bibby |
| --- | --- |
 Bibby Miami Heatin riveissä.
Henkilötiedot
Koko nimi:  Michael Bibby
Syntynyt: 13. toukokuuta 1978 (ikä 46) Cherry Hill, New Jersey
Kansalaisuus:   Yhdysvallat
Koripalloilija
Pelipaikka:  Pelintekijä
Pituus:  188 cm
Paino:  88 kg
Nyk. joukkue:   New York Knicks
Sarja:  NBA
NBA-varaus:  2. varaus, 1998 Vancouver Grizzlies
Pelaajaura
Seurajoukkueet
1998–2001 2001-2008 2008-2011 2011 2011 2011-2012:   Vancouver Grizzlies  Sacramento Kings  Atlanta Hawks  Washington Wizards  Miami Heat  New York Knicks
Aiheesta muualla
www.mikebibby.com
FIBA
Michael "Mike" Bibby (s. 13. huhtikuuta 1978, Cherry Hill, New Jersey) on yhdysvaltalainen koripalloilija, pelipaikaltaan pelintekijä. Hän pelaa tällä hetkellä NBA-liigan New York Knicksissä. Bibby oli NBA:n varaustilaisuuden 2. varaus vuonna 1998.
NBA-ura

Vancouver Grizzlies varasi Arizonan yliopistossa pelanneen Bibbyn toisena pelaajana vuoden 1998 NBA:n varaustilaisuudessa. Hänet myytiin kahden kauden jälkeen Sacramento Kingsiin, samoihin aikoihin kun Grizzlies muutti Kanadan puolelta Yhdysvaltoihin, Memphisiin.
Bibby pelasi Sacramentossa kahdeksan kauden ajan, jolloin hänet kaupattiin toistamiseen, tällä kertaa Atlanta Hawksiin. Kolmea Hawks-kautta on seurannut lyhyet jaksot Washington Wizardsissa, Miami Heatissa sekä New York Knicksissä.
Merkuriuksen asuttaminen

Merkurius
Merkurius Messengerin kuvaamana
Kiinteänä ja suhteellisen lähellä olevana planeettana Merkuriusta on ehdotettu yhdeksi mahdolliseksi tulevaisuuden asutuskohteeksi. Pysyvien siirtokuntien pitäisi olla planeetan napa-alueilla planeetan muiden osien todella kuumien lämpötilojen takia. Planeetan muita osia voisi asuttaa vain hitaan maankaltaistusprosessin avulla.
Hyödyt

On arvioitu, että Merkuriuksen maaperässä olisi paljon helium-3:a, joka voi olla tärkeä aine ydinfuusion hyötykäytössä. Kuitenkin Merkuriuksen magneettikenttä on voinut estää helium-3:n maanpinnan saavuttamista.
Toisten arvioiden mukaan Merkurius voisi olla myös rauta- ja magnesiumsilikaattien lähde.
Hyödyt > Aurinkovoima

Aurinkoa lähimpänä planeettana Merkuriuksesta saisi todella paljon aurinkovoimaa. Sen aurinkovakio on 9,13 kW/m², eli 6,5 kertaa Maan tai Kuun määrä. Akselin kallistumisen takia korkeat paikat navoilla kohdistuisivat Aurinkoon kaiken aikaa.
Ongelmat

Sopivan ilmakehän puuttuminen, sijainti lähellä Aurinkoa ja 59:ää Maan vuorokautta vastaavat vuorokaudet aiheuttaisivat mahdolliselle asutukselle ongelmia. Pysyvien siirtokuntien pitäisi sijaita napa-alueilla, mutta myös päiväntasaajan alueilla voisi olla väliaikaista asutusta planeetan pitkien öiden aikana.
Maybach 57 ja 62

| Maybach 57 Maybach 62 |
| --- | --- |
 Maybach 57
Valmistustiedot
Valmistusmaa:   Saksa
Valmistaja:  Maybach
Konserni:  DaimlerChrysler (2002-2007) Daimler AG (2007-2012)
Valmistusvuodet:  2002–2012
Korimalli:  4-ovinen sedan 2-ovinen coupé
Luokka:  F-segmentti
Edeltäjä:  Mercedes-Benz 600
Seuraaja:  Mercedes-Maybach S 600
Teknisesti samankaltaisia:  Maybach Landaulet
Maybach 57 ja Maybach 62 olivat ensimmäiset DaimlerChryslerin (nyk. Mercedes-Benz Group) valmistamat Maybach-merkkiset autot, jotka perustuivat Mercedes-Benzin S-sarjaan. 
Molempien autojen valmistus päättyi Daimlerin lakkautettua brändin huonon myynnin vuoksi. Molemmat autot perustuvat Benz Maybach-konseptiautoon.
Maybach 57 Coupé (Xenatec)
Aiheesta muualla

Maybach 57 ja 62 Mercedes-Benzin media-arkistossa
Mikko Löfbacka

| Mikko Löfbacka> Ulvilan kaupunginjohtaja |
| --- | --- |
Edeltäjä:  Jukka Moilanen
Henkilötiedot
Syntynyt: Ylivieska
Tiedot
Puolue:  Sitoutumaton
Koulutus:  Hallintotieteen maisteri
Mikko Löfbacka (s. Ylivieska) on Ulvilan kaupunginjohtaja. Koulutukseltaan Löfbacka on hallintotieteen maisteri ja hän on puoluepoliittisesti sitoutumaton.  Aiemmin Löfbacka oli Kokemäen kaupungin hallintojohtajan virassa.
Ulvilan kaupunginvaltuuston valitessa kaupunginjohtajan lokakuussa 2019 hän sai 14 ääntä Ulvilan 27 henkiseltä valtuustolta. Suljetussa lippuäänestyksessä toiseksi tuli Sauvon vs. kunnanjohtaja Juuso Alatalo (sd) yhdeksällä äänellä. Porin palveluliikelaitoksen johtaja Marjukka Palin (kok) sai neljä ääntä.
Löfbacka on haastatteluissaan tuonut esille Ulvilan talouden tervehdyttämisen tarvetta sekä kaupungin elinkeinoelämän potentiaalia.
Mel Stuart

Mel Stuart (oik. Stuart Solomon, 2. syyskuuta 1928 New York – 9. elokuuta 2012) oli yhdysvaltalainen elokuva- ja televisio-ohjaaja ja -tuottaja. Parinsadan elokuvan lisäksi hän ohjasi televisiosarjoja, kuten John Travoltan ensimmäisiin rooleihin kuulunut Terve taas, Kotter.
Filmografiaa

1964: Marraskuun neljä päivää (Four Days in November)
1969: Amerikkalaiset tulevat! (If It's Tuesday, This Must Be Belgium)
1970: Rakastan vaimoani, vai kuinka? (I Love My Wife)
1971: Jali ja suklaatehdas (Willy Wonka and the Chocolate Factory)
1972: Yksinäinen sydän (One Is a Lonely Number)
1978: Kahlekarkuri (Mean Dog Blues)
1981: Valkoiset leijonat (The White Lions)
1987: James Bond 007 (Happy Anniversary 007)
Käännös suomeksi